|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΔΙΟΝΥΣΟΥ** |  | ΜΕΛΕΤΗ:  ΦΟΡΕΑΣ:  ΑΡ. ΜΕΛ. |  | **«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου»**  **ΔΗΜΟΣ ΔΙΟΝΥΣΟΥ**  **02/2023** |
| **Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ &ΔΙΟΙΚΗΤΙΚΗΣ ΜΕΡΙΜΝΑΣ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** |  |
|  |  |  |  |  |

**Μ Ε Λ Ε Τ Η**

**ΠΡΟΜΗΘΕΙΑ ΦΡΕΣΚΟΥ ΠΑΣΤΕΡΙΩΜΕΝΟΥ ΓΑΛΑΚΤΟΣ ΓΙΑ ΧΟΡΗΓΗΣΗ ΣΤΟΥΣ ΔΙΚΑΙΟΥΧΟΥΣ ΕΡΓΑΖΟΜΕΝΟΥΣ ΤΟΥ ΔΗΜΟΥ ΔΙΟΝΥΣΟΥ ΚΑΙ ΤΩΝ ΝΟΜΙΚΩΝ ΠΡΟΣΩΠΩΝ ΔΗΜΟΣΙΟΥ ΔΙΚΑΙΟΥ ΤΟΥ ΔΗΜΟΥ ΔΙΟΝΥΣΟΥ**

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΔΙΟΝΥΣΟΥ** |  | ΜΕΛΕΤΗ:  ΦΟΡΕΑΣ:  ΑΡ. ΜΕΛ. |  | **«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου»**  **ΔΗΜΟΣ ΔΙΟΝΥΣΟΥ**  **02/2023** |
| **Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ &**  **ΔΙΟΙΚΗΤΙΚΗΣ ΜΕΡΙΜΝΑΣ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** |  |
|  |  |  |  |  |

|  |
| --- |
| **1. ΤΕΧΝΙΚΗ ΕΚΘΕΣΗ** |

Η παρούσα μελέτη, συνολικού προϋπολογισμού **178.992,00€συμπεριλαμβανομένου ΦΠΑ 13%**, αφορά την **προμήθεια φρέσκου παστεριωμένου γάλακτος για το προσωπικό του Δήμου Διονύσου και των Ν.Π.Δ.Δ αυτού για χρονικό διάστημα ενός (1) ετους“.**

Η αναθέτουσα αρχή της προμήθειας είναι: **Ο Δήμος Διονύσου** με ταχυδρομική Δ/νση: **Λεωφ. Λίμνης Μαραθώνος 29 και Αθανασίου Διάκου 1, Τ.Κ. 145 65 – Αγ. Στέφανος.**

Ο κωδικός CPV του προϊόντος είναι: **CPV 15511100-4: Παστεριωμένο γάλα.**

Με την εν λόγω προμήθεια θα καλυφθούν οι ανάγκες σε γάλα των εργαζομένων που το δικαιούνται:

α. Του Δήμου Διονύσου,

β. Του Ν.Π.Δ.Δ. Κοινωνική Προστασία Αλληλεγγύη και Παιδεία Δήμου Διονύσου “Η ΕΣΤΙΑ”.

Η ως άνω προμήθεια θα χρηματοδοτηθεί από ιδίους πόρους του Δήμου και του Νομικού Προσώπου Δημοσίου Δικαίου που αφορά και θα βαρύνει τον οικονομικό προϋπολογισμό του Δήμου Διονύσου για τα οικονομικά έτη 2023 και 2024 και ανάλογα τον προϋπολογισμό του Νομικού Προσώπου του.

Ο καθορισμός των μέσων ατομικής προστασίας εργαζομένων στους ΟΤΑ, καθώς και της παροχής γάλακτος περιγράφεται στην Κ.Υ.Α. υπ’ αριθμ. 53361/2-10-2006 (ΦΕΚ 1503/11-10-2006 τ. Β’) όπως τροποποιήθηκε με την Κ.Υ.Α υπ’ αριθμ. ΤΤ 36586/10-7-2007 (ΦΕΚ 1323/30-7-2007 τ. Β’) και την Κ.Υ.Α. υπ’αριθ. Οικ 31119/2008 (Φ.Ε.Κ. 990/28-05-2008 τ. Β’). Τα ανωτέρω ενημερώθηκαν με την ΚΥΑ 43726/07-06-2019 που ισχύει σήμερα (ΦΕΚ 2208/Β’/08-06-2019) και την υπ’ αριθμ. ΚΥΑ 87669/09-12-2019 (ΦΕΚ 4584/Β’/13-12-2019) η οποία τροποποίησε μερικά την 43726/07-06-2019 ΚΥΑ.

Η χορηγούμενη ποσότητα γάλακτος ανά εργαζόμενο και ημέρα καθορίζεται στο ένα λίτρο (1 lt) γάλακτος.

Με την μελέτη αυτή ορίζονται και οι τεχνικές προδιαγραφές των υπό προμήθεια ειδών, για τις ειδικότητες που δικαιούνται την παροχή. Τα άτομα που δικαιούνται την παροχή υπολογίστηκαν με βάση την υπάρχουσα δύναμη του δήμου σε ειδικότητες που δικαιούνται την παροχή, τους υπό μετάταξη υπαλλήλους που τυχόν θα στελεχώσουν δήμο, αλλά και τυχόν συμβασιούχους που θα απασχολήσει η υπηρεσία. Την παροχή δικαιούται το προσωπικό που αναφέρεται στις ειδικότητες της Κ.Υ.Α., ανεξαρτήτως σχέσεως εργασίας με την υπηρεσία. Σχετικά με τις προδιαγραφές του γάλακτος ισχύουν τα αναφερόμενα στο Ν.4254/07-04-2014 (ΦΕΚ 85/Α’/07-04-2014) και συγκεκριμένα στο κεφ. Α’ / άρθρο πρώτο / παράγραφος Στ’ / υποπαράγραφος Στ.8.

Επίσης, η παραγωγή και η διακίνηση του γάλακτος θα πρέπει να συμμορφώνεται πλήρως στις κατά νόμο ισχύουσες διατάξεις που αφορούν τους υγειονομικούς κανόνες και ιδιαίτερα:

α. την Υ.Α. Κ4-7838/2014 (ΦΕΚ 1432/Β’/04-06-2014) “Κανονισμός Απονομής Ελληνικού Σήματος στο γάλα και τα γαλακτοκομικά προιόντα”

β. την Υ.Α. 1710/51865/2018 (ΦΕΚ 1295/Β’/12-04-2018) “**Λεπτομέρειες εφαρμογής των άρθρων 5 και 7 του ν. 4492/2017 (ΦΕΚ Α' 156) περί της υποχρεωτικής επισήμανσης προέλευσης στο γάλα και στα γαλακτοκομικά προϊόντα”**

γ. την Κ.Υ.Α. 838/51008/2019 «Μέτρα ελέγχου της αγοράς του γάλακτος», ΦΕΚ 964/Β’/21-03-2019.

Η προμήθεια θα γίνει σύμφωνα με τις ακόλουθες διατάξεις:

α). Του Ν. 4412/2016 (ΦΕΚ 147/08.08.2016 τεύχος Α’: «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει με το Ν. 4782/2021 (ΦΕΚ 36/Α’/09-03-2021) «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία» όπως ισχύει.

β). Του Ν. 3852/2010 (ΦΕΚ 87/Α’/2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» με τις ως σήμερα τροποποιήσεις του.

γ). Του Ν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης, Εμβάθυνση της Δημοκρατίας, Ενίσχυση της Συμμετοχής, Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»]» (ΦΕΚ 133/Α’/19-07-2018), με τις ως σήμερα τροποποιήσεις του.

δ) Του Ν. 3463/2006 (ΦΕΚ 114/Α/08.06.2006) «Κύρωση του Κώδικα Δήμων και Κοινοτήτων».

ε) Την ΚΥΑ 43726/07-06-2019 (ΦΕΚ 2208/Β’/08-06-2019) «**Παροχή μέσων ατομικής προστασίας σε υπαλλήλους των OTA α΄ και β΄ βαθμού και των νομικών προσώπων αυτών και μέτρα προληπτικής ιατρικής», όπως τροποποιήθηκε μερικά με την** ΚΥΑ 87669/09-12-2019 (ΦΕΚ 4584/Β’/13-12-2019)και ισχύει.

|  |  |  |
| --- | --- | --- |
| Συντάχθηκε | Ελέγχθηκε,  Η Προϊστάμενη | Θεωρήθηκε,  Ο Προις/νος Δ/νσης |
| Ραφτοπούλου Γαρυφαλλιά | Κανλή Ειρήνη | Λιούτας Γεώργιος |

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΔΙΟΝΥΣΟΥ** |  | ΜΕΛΕΤΗ:  ΦΟΡΕΑΣ:  ΑΡ. ΜΕΛ. |  | **«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου»**  **ΔΗΜΟΣ ΔΙΟΝΥΣΟΥ**  02/2023 |
| **Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ &ΔΙΟΙΚΗΤΙΚΗΣ ΜΕΡΙΜΝΑΣ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** |  |
|  |  |  |  |  |

|  |
| --- |
| **2. ΤΕΧΝΙΚΕΣ ΠΡΟΔΙΑΓΡΑΦΕΣ** |

Το υπό προμήθεια γάλα θα πρέπει να είναι πλήρες (λιπαρά 3,5%) ή ημιαποβουτυρωμένο (λιπαρά 1,5%) φρέσκο γάλα αγελάδας, παστεριωμένο ομογενοποιημένο (ανώτερης διάρκειας συντήρησης 7 ημερών), σε συσκευασία εμφιάλωσης ενός (1) λίτρου, οποιασδήποτε αναγνωρισμένης μάρκας που διατίθεται στο Λιανικό Εμπόριο, που θα πρέπει να τηρεί όλες τις διατάξεις υγιεινής, διάθεσης και εμπορίας και τις προδιαγραφές της κείμενης ελληνικής και ευρωπαϊκής νομοθεσίας. Θα προέρχεται δε από νομίμως λειτουργούντα εργοστάσια, τα οποία θα έχουν εγκεκριμένη εγκατάσταση με κωδικό αριθμό έγκρισης κτηνιατρικού ελέγχου. Το φρέσκο γάλα θα διατίθεται μέσα σε χάρτινη συσκευασία ή πλαστική φιάλη (συσκευασία ΡΕΤ). Οι ενδιαφερόμενοι θα πρέπει να δηλώνουν την επωνυμία και το εργοστάσιο παραγωγής του γάλακτος που θα προσφέρουν.

Η Υπηρεσία που θα διαχειριστεί την προμήθεια θα καθορίζει στον προμηθευτή την ποσότητα του φρέσκου παστεριωμένου γάλακτος με πλήρη λιπαρά (λιπαρά 3,5) και την ποσότητα του ημιαποβουτυρωμένου γάλακτος (λιπαρά 1,5%) που θα πρέπει να παραδίδεται κάθε φορά.

Θα πρέπει να πληροί τις προδιαγραφές του Κώδικα Τροφίμων και Ποτών σύμφωνα με τους οποίους γίνεται η πώληση γάλακτος αγελάδας και να ανταποκρίνεται στις διατάξεις του άρθρου 80 του Κώδικα Τροφίμων και Ποτών (ΦΕΚ 788/Β’/87), όπως τροποποιήθηκε με την 187/98 απόφαση του Γενικού Χημείου του Κράτους και εγκρίθηκε η τροποποίηση αυτή με την Υ.Α. 187/98 (ΦΕΚ 765/Β’/24-7-98).

Το γάλα θα είναι αγνό αγελαδινό γάλα απαλλαγμένο πρωτογάλακτος, το οποίο θα διατηρεί τα φυσικά θρεπτικά συστατικά του (ασβέστιο, πρωτεΐνες, φώσφορο, μεταλλικά στοιχεία, βιταμίνες κλπ) τα οποία θα αναγράφονται στην τυπωμένη ετικέτα αυτού. Επίσης δεν θα περιέχει πρόσθετες χρωστικές και συντηρητικά τύπου Ε. Το γάλα πρέπει να περιέχει ποσοστό τουλάχιστον 2,9% πρωτεϊνικών ουσιών, διαπιστούμενο σε γάλα με 3,5% λιπαρής ουσίας.

Το φρέσκο γάλα θα πρέπει:

α. να έχει υποβληθεί σε επεξεργασία που περιλαμβάνει την έκθεση σε υψηλή θερμοκρασία για μικρό χρονικό διάστημα (71,7 βαθμούς Κελσίου τουλάχιστον για 15 δευτερόλεπτα) ή σε χαμηλή για μεγάλο χρονικό διάστημα (+63 βαθμούς Κελσίου τουλάχιστον για 30 λεπτά) ή σε διαδικασία παστερίωσης που χρησιμοποιεί διαφορετικούς συνδυασμούς χρόνου και θερμοκρασίας μεταξύ των δύο παραπάνω συνθηκών για την επίτευξη ισοδύναμου αποτελέσματος.

β. να παρουσιάζει αρνητική αντίδραση στη δοκιμασία φωσφατάσης και θετική στη δοκιμασία υπεροξειδάσης.

γ. να μην είναι υψηλής παστερίωσης.

δ. αμέσως μετά την παστερίωση να ψύχεται το συντομότερο δυνατόν σε θερμοκρασία που δεν υπερβαίνει τους +6 βαθμούς Κελσίου, στην οποία θερμοκρασία και συντηρείται, η συντήρηση του οποίου θα διαρκεί μέχρι 7 ημέρες και θα καθορίζεται με ευθύνη του παρασκευαστή.

Στο προϊόν επίσης θα αναγράφονται το πιστοποιητικό σύστημα ποιότητας, η ημερομηνία παστερίωσης – ανάλωσης, οι κωδικοί και γενικά όλα τα απαραίτητα εκείνα στοιχεία που αφορούν στον τρόπο συσκευασίας και παραγωγής (τόπος, χρόνος, παρτίδα) και η θερμοκρασία συντήρησής του. Στη συσκευασία πρέπει να αναγράφονται σε σαφή μορφή και εμφανές σημείο στο ίδιο οπτικό πεδίο με το σήμα του προϊόντος η διάρκεια ζωής του γάλακτος σε ημέρες.

Το προς προμήθεια γάλα θα συνοδεύεται από υπεύθυνη δήλωση του προμηθευτή ή του εργοστασίου παρασκευής του ότι δεν περιέχει γενετικά τροποποιημένο υλικό καθώς και οι πρώτες ύλες και οι βοηθητικές ύλες παρασκευής του δεν περιέχουν γενετικά τροποποιημένο υλικό. Η δήλωση αυτή θα περιλαμβάνεται στο στέλεχος της τεχνικής προσφοράς.

Η συσκευασία να είναι σύμφωνη με τους όρους συσκευασίας και διάθεσης γαλακτοκομικών προϊόντων του άρθρου 85 του ΚΤΠ, όπως έχει τροποποιηθεί και ισχύει σήμερα, τα δε πώματα των συσκευασιών να είναι άθικτα και να εφαρμόζουν κατά τρόπο ώστε να διασφαλίζεται η στεγανότητα και η γνησιότητα του περιεχομένου. Οι συσκευασίες πρέπει να φέρουν σήμα καταλληλότητας το οποίο πρέπει να περιλαμβάνεται εντός ωοειδούς ταινίας που αναφέρονται στο Π.Δ. 56/1995. Η συσκευασία δεν θα πρέπει να απελευθερώνει ποσότητα στοιχείων στο γάλα που θα ήταν δυνατόν να θέσει σε κίνδυνο την ανθρώπινη υγεία ή να αλλοιώσει τη σύσταση του γάλακτος. Το παστεριωμένο γάλα πρέπει να προσκομίζεται στους προβλεπόμενους χώρους το πολύ την επόμενη ημέρα της παστερίωσης.

Ο προμηθευτής πρέπει να συμμορφώνεται με τον κανονισμό (ΕΚ) 852/2004 για την υγιεινή των τροφίμων. Ο προμηθευτής υποχρεούται να αποδείξει με έγγραφα (από διαπιστευμένο φορέα πιστοποίησης), ότι θεσπίζει εφαρμόζει και διατηρεί διαδικασίες βασιζόμενες στις αρχές ανάλυσης κινδύνου και κρίσιμων σημείων ελέγχου HΑCCP στους τομείς παραγωγής, επεξεργασίας, συσκευασίας, αποθήκευσης και διακίνησης προϊόντων. Επίσης θα πρέπει να προσκομίζει τα αποτελέσματα των μικροβιολογικών και χημικών αναλύσεων των προϊόντων, που πραγματοποιεί στα πλαίσια του αυτοελέγχου, κάθε φορά που του ζητείται και τα έξοδα του εργαστηριακού ελέγχου θα βαρύνουν τον προμηθευτή. Το εργοστάσιο παραγωγής, και οι εμπλεκόμενοι στην αλυσίδα διακίνησης θα πρέπει να είναι πιστοποιημένοι κατά ISO 9001:2015 και ISO 22000:2018 (HACCP) από αναγνωρισμένο στην Ε.Ε. Φορέα, επί ποινή αποκλεισμού.

Ο Δήμος μπορεί να παρακολουθεί την όλη επεξεργασία, με επιτροπή από ειδικούς στον τόπο παρασκευής. Η δαπάνη για τη μετάβαση και παρακολούθηση της όλης επεξεργασίας παρασκευής βαρύνει τον υποψήφιο προμηθευτή.

Το προϊόν συντηρούμενο στην προβλεπόμενη θερμοκρασία ψύξης για διάρκεια από την ημερομηνία παρασκευής του έως την ημερομηνία λήξης του, δεν πρέπει να παρουσιάζει αλλοιώσεις περιεχομένου ή συσκευασίας, οι οποίες οφείλονται σε μικροβιακές ή ενθυμητικές διεργασίες.

Η παράδοση θα γίνεται σε κιβώτια με χειρολαβές και εσωτερικά χωρίσματα. Οι φορτοεκφορτώσεις θα γίνονται από προσωπικό του προμηθευτή. Ο προμηθευτής θα διαθέτει τον κατάλληλο εξοπλισμό για την διατήρηση και μεταφορά του προϊόντος (φορτηγά ψυγεία κλπ).

Ο προμηθευτής υποχρεούται να τοποθετήσει ψυγεία στα σημεία που θα γίνεται η παράδοση, για την καλή φύλαξη και διατήρηση του προϊόντος. Ο προμηθευτής πρέπει να εγγυάται την καλή συντήρηση του προϊόντος στα σημεία αυτά. Ο προμηθευτής υποχρεούται επίσης να προβαίνει σε τακτική συντήρηση των ψυγείων αυτών. Η συντήρηση θα γίνεται με δαπάνη ντου προμηθευτή. Επίσης ο προμηθευτής αποδέχεται ότι σε περίπτωση βλάβης θα οφείλει να αντικαθιστά το ψυγείο που έχει βλάβη με άλλο ψυγείο. Η δαπάνη αντικατάστασης θα βαρύνει τον προμηθευτή.

Η παράδοση θα γίνεται καθημερινά ή τουλάχιστον τρείς (3) φορές την εβδομάδα (Δευτέρα, Τετάρτη, Παρασκευή) ανάλογα με τις ανάγκες της Υπηρεσίας.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Συντάχθηκε | Ελέγχθηκε,  Η Προϊστάμενη | | | | | Θεωρήθηκε,  Ο Προις/νος Δ/νσης | | |
| Ρσφτοπούλου Γαρυφαλλιά | Κανλή Ειρήνη | | | | | Λιούτας Γεώργιος | | |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΔΙΟΝΥΣΟΥ** | |  | ΜΕΛΕΤΗ:  ΦΟΡΕΑΣ:  ΑΡ. ΜΕΛ. |  | **«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου»**  **ΔΗΜΟΣ ΔΙΟΝΥΣΟΥ**  **02/2023** | | |  |
| **Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ &**  **ΔΙΟΙΚΗΤΙΚΗΣ ΜΕΡΙΜΝΑΣ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** | |  |  |
|  | |  |  |  |  | | |  |
| **3. ΠΡΟΜΕΤΡΗΣΗ** | | | | | | |  |  |

Ο Δήμος δεν έχει την υποχρέωση παραλαβής όλης της αναγραφομένης ποσότητας το ύψος της οποίας εξαρτάται από το απασχολούμενο προσωπικό που δικαιούται την παροχή αυτή.

Ακολουθεί πίνακας προμέτρησης της ποσότητας του φρέσκου γάλακτος που δικαιούται το προσωπικό του Δήμου Διονύσου και αντίστοιχα των Νομικών Προσώπων Δημοσίου Δικαίου για δύο έτη.

Η τιμή φιάλης αφορά σε Φρέσκο γάλα αγελαδινό πλήρες (λιπαρά 3,5%) ή ημιαποβουτυρωμένο (λιπαρά 1,5%), παστεριωμένο ομογενοποιημένο σε συσκευασία εμφιάλωσης ενός (1) λίτρου.

**ΠΙΝΑΚΑΣ ΠΟΣΟΤΗΤΑΣ ΦΡΕΣΚΟΥ ΓΑΛΑΚΤΟΣ ΠΡΟΣΩΠΙΚΟΥ Δ. ΔΙΟΝΥΣΟΥ 2023-2024**

ΜΟΝΙΜΟΙ, ΙΔΑΧ, ΙΔΟΧ, ΟΑΕΔ ΚΟΙΝΩΦΕΛΗΣ ΕΡΓΑΣΙΑ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ΚΩΔ. | ΑΤΟΜΑ | ΗΜ/ΡΕΣ | ΜΗΝΕΣ | ΠΟΣΟΤΗΤΑ | ΤΙΜΗ Φ/Λ | ΣΥΝΟΛΟ | ΦΠΑ (13%) | ΣΥΝΟΛΟ |
| (λίτρα) | (€) | (€) | (€) |
| 10 | 5 | 22 | 12 | 1320 | 1,6 | 2.112,00 | 274,56 | 2.386,56 |
| 15 | 37 | 22 | 12 | 9768 | 1,6 | 15.628,80 | 2.031,74 | 17.660,54 |
| 20 | 198 | 22 | 12 | 52272 | 1,6 | 83.635,20 | 10.872,58 | 94.507,78 |
| 25 | 20 | 22 | 12 | 5280 | 1,6 | 8.448,00 | 1.098,24 | 9.546,24 |
| 45 | 2 | 22 | 12 | 528 | 1,6 | 844,80 | 109,82 | 954,62 |
| 70 | 18 | 22 | 12 | 4752 | 1,6 | 7.603,20 | 988,42 | 8.591,62 |
| ΣΥΝ/Ο | **280** |  |  | **73.920** |  | **118.272,00** | **15.375,36** | **133.647,36** |

ΣΥΝΟΛΟ: **280** άτομα, **73.920** λίτρα, **133.647,36 €** (με Φ.Π.Α. 13%)

**ΠΙΝΑΚΑΣ ΠΟΣΟΤΗΤΑΣ ΦΡΕΣΚΟΥ ΓΑΛΑΚΤΟΣ ΠΡΟΣΩΠΙΚΟΥ Ν.Π.Δ.Δ. ΚΟΙ.Π.Α.Π. Δ. ΔΙΟΝΥΣΟΥ “Η ΕΣΤΙΑ”**

ΜΟΝΙΜΟΙ, ΙΔΑΧ, ΙΔΟΧ, ΟΑΕΔ ΚΟΙΝΩΦΕΛΗΣ ΕΡΓΑΣΙΑ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ΚΩΔ. | ΑΤΟΜΑ | ΗΜ/ΡΕΣ | ΜΗΝΕΣ | ΠΟΣΟΤΗΤΑ | ΤΙΜΗ Φ/Λ | ΣΥΝΟΛΟ | ΦΠΑ (13%) | ΣΥΝΟΛΟ |
| (λίτρα) | (€) | (€) | (€) |
|  | 95 | 22 | 12 | 25080 | 1,6 | 40.128,00 | 5.216,64 | 45.344,64 |
| ΣΥΝ/Ο | **95** |  |  | **25.080** |  | **40.128,00** | **5.216,64** | **45.344,64** |

ΣΥΝΟΛΟ: **95** άτομα**, 25.080 λίτρα, 45.344,64€** (με Φ.Π.Α. 13%)

Με βάση τους ανωτέρω πίνακες η συνολική ποσότητα γάλακτος που προκύπτει ανέρχεται σε:

Δήμος Διονύσου: **73.920** λίτρα

Ν.Π.Δ.Δ. «Η ΕΣΤΙΑ» :**25.080**λίτρα.

ΣΥΝΟΛΙΚΗ ΠΟΣΟΤΗΤΑ: **99.000** λίτρα

|  |  |  |  |  |  |  |  |
| --- | --- | --- | --- | --- | --- | --- | --- |
| Συντάχθηκε | Ελέγχθηκε,  Η Προϊστάμενη | | | | | Θεωρήθηκε,  Προισ/νος Δ/νσης | |
|  |  | | | | |  | |
| Ραφτοπούλου Γαρυφαλλιά | Κανλή Ειρήνη | | | | | Λιούτας Γεώργιος | |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΔΙΟΝΥΣΟΥ** | |  | ΜΕΛΕΤΗ:  ΦΟΡΕΑΣ:  ΑΡ. ΜΕΛ. |  | **«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου»**  **ΔΗΜΟΣ ΔΙΟΝΥΣΟΥ**  **02/2023** | |  |
| **Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ &**  **ΔΙΟΙΚΗΤΙΚΗΣ ΜΕΡΙΜΝΑΣ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** | |  |  |
|  | |  |  |  |  | |  |

|  |
| --- |
| **4. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΜΕΛΕΤΗΣ** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΜΕΛΕΤΗΣ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ (ΛΙΤΡΑ)** | **ΤΙΜΗ/ΛΙΤΡΟ**  **(€)** | **ΔΑΠΑΝΗ**  **(€)** |
| 1 | ΦΡΕΣΚΟ ΑΓΕΛΑΔΙΝΟ ΓΑΛΑ ΠΛΗΡΕΣ (3,5%ΛΙΠΑΡΑ) Ή ΗΜΙΑΠΟΒΟΥΤΥΡΩΜΕΝΟ (1,5% ΛΙΠΑΡΑ) ΣΥΜΦΩΝΑ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΤΗΣ ΜΕΛΕΤΗΣ | ΣΥΣΚΕΥΑΣΙΑ ΕΝΟΣ (1) ΛΙΤΡΟΥ | 99.000 | 1,60 | 158.400,00 |
|  |  |  |  | **ΦΠΑ 13% (€)** | 20.592,00 |
|  |  |  |  | **ΣΥΝΟΛΟ ΜΕ ΦΠΑ 13% (€)** | **178.992,00** |

|  |  |  |
| --- | --- | --- |
| Συντάχθηκε | Ελέγχθηκε,  Η Προϊστάμενη | Θεωρήθηκε,  Ο Προισνος Δ/νσης |
|  |  |  |
| Ραφτοπούλου Γαρυφαλλιά | Κανλή Ειρήνη | Λιούτας Γεώργιος |

|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΔΙΟΝΥΣΟΥ** |  | ΜΕΛΕΤΗ:  ΦΟΡΕΑΣ:  ΑΡ. ΜΕΛ. |  | **«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου»**  **ΔΗΜΟΣ ΔΙΟΝΥΣΟΥ**  **02/2023** |
| **Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ &ΔΙΟΙΚΗΤΙΚΗΣ ΜΕΡΙΜΝΑΣ**  **ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ** |  |
|  |  |  |  |  |

|  |
| --- |
| **5. ΣΥΓΓΡΑΦΗ ΕΙΔΙΚΩΝ ΥΠΟΧΡΕΩΣΕΩΝ** |

**ΑΡΘΡΟ 1ο**

**Υπογραφή Σύμβασης**

Ο προμηθευτής θα συνάψει δύο (2) διαφορετικές συμβάσεις:

α. Με το Δήμο Διονύσου

β. Με το Ν.Π.Δ.Δ. ΚΟΙ.Π.Α.Π. Δήμου Διονύσου “Η ΕΣΤΙΑ”.

Το ποσό της κάθε σύμβασης θα προκύψει λαμβάνοντας υπόψη τις ποσότητες σε γάλα για κάθε Ν.Π.Δ.Δ. και την έκπτωση του αναδόχου.

Οι ποσότητες για κάθε Νομικό Πρόσωπο έχουν ως ακολούθως:

α. Δήμος Διονύσου: 73.920λίτρα

β. Ν.Π.Δ.Δ. ΚΟΙ.Π.Α.Π. Δ. Διονύσου “Η ΕΣΤΙΑ”: 25.080 λίτρα

ΣΥΝΟΛΙΚΗ ΠΟΣΟΤΗΤΑ: 99.000 λίτρα

Αντίστοιχα ο ανάδοχος θα πληρώνεται από τους κωδικούς προϋπολογισμού του κάθε Νομικού Προσώπου σύμφωνα με την κάθε σύμβαση που θα υπογραφεί.

**ΑΡΘΡΟ 2ο**

**Τόπος Παράδοσης**

Ο προμηθευτής οφείλει να εγκαταστήσει, με δικές του δαπάνες, σε όσους χώρους του υποδείξει ο Δήμος ψυγεία για τη διατήρηση του γάλακτος καθ’ όλη τη διάρκεια της προμήθειας και να συντηρεί τα ψυγεία χωρίς επιπλέον τίμημα.

Ο προμηθευτής θα παραδίδει τις ποσότητες που θα του ζητούνται από την Υπηρεσία στα δικά του ψυγεία που θα έχει τοποθετήσει σε χώρους του Δήμου. Θα μεταφέρει και θα εφοδιάζει τα ψυγεία με δικό του προσωπικό κατά τις ώρες λειτουργίας του Δήμου.

Τα σημεία παράδοσης για το γάλα των εργαζομένων του Δ. Διονύσου ορίζονται ενδεικτικά ως ακολούθως:

|  |  |
| --- | --- |
| 1). | Λακωνίας 1 &Μεγ. Αλεξάνδρου, 145 65 – Αγ. Στέφανος |
| 2). | Κανάρη 3, 145 69 - Άνοιξη |
| 3). | Πλαστήρα 50, 145 76 - Διόνυσος |
| 4). | Γρ. Λαμπράκη 19, 145 72 - Δροσιά |
| 5). | Πλ. Μικράς Ασίας 49, 145 68 - Κρυονέρι |

Τα σημεία παράδοσης για το γάλα των εργαζομένων στο Ν.Π.Δ.Δ. ΚΟΙ.Π.Α.Π. Δ. Διονύσου “Η ΕΣΤΙΑ” ορίζονται ενδεικτικά ως ακολούθως:

|  |  |  |
| --- | --- | --- |
| 1). | 1ος Παιδικός Σταθμός Αγ. Στεφάνου | Λεωφ. Τραπεζούντος 84, Αγ. Στέφανος. |
| 2). | 2ος Παιδικός Σταθμός Αγ. Στεφάνου | Στρατόπεδο ΠΑΠΑΒΑΣΙΛΟΠΟΥΛΟΥ- ΑΒΥΠ.- |
| 3). | Βρεφ/κός. Σταθμός Άνοιξης | Κίρκης 10, Άνοιξη. |
| 4). | Βρεφ/κός. Σταθμός Διονύσου | Ανθέων 56, Διόνυσος. |
| 5). | 1ος Βρεφ/κός. Σταθμός Δροσιάς | Γρ. Λαμπράκη 10, Δροσιά. |
| 6). | 2ος Βρεφ/κός. Σταθμός Δροσιάς | Κύπρου 20, Δροσιά. |
| 7). | Παιδικός Σταθμός Ροδόπολης | Καραισκάκη 2, Ροδόπολη. |
| 8). | Βρεφ/κός. Σταθμός Κρυονερίου | Κων/πόλεως &Λεωφ. Κρυονερίου, Κρυονέρι. |
| 9). | Γραφεία Ν.Π.Δ.Δ. “Η ΕΣΤΙΑ” | Κοιμ.. Θεοτόκου 26-28, Αγ. Στέφανος. |

Διευκρινίζεται ότι η ποσότητα που θα παραδίδεται σε κάθε σημείο θα ορίζεται από την αρμόδια κάθε φορά Υπηρεσία του Δήμου και των Νομικών Προσώπων Δημοσίου Δικαίου.

Ο Δήμος έχει το δικαίωμα μεταστέγασης των υπηρεσιών του, σύμφωνα με τις ανάγκες του, ως εκ τούτου οι διευθύνσεις παράδοσης μπορούν να διαφοροποιηθούν. Για την οποιαδήποτε αλλαγή, θα πρέπει να προηγηθεί γραπτή ενημέρωση προς τον ανάδοχο, για το καλύτερο προγραμματισμό της δρομολόγησης, τουλάχιστον μίας (1) εβδομάδος πριν την ημερομηνία έναρξης της αλλαγής.

**ΑΡΘΡΟ 3ο**

**Χρόνος Παράδοσης**

Ο ανάδοχος θα πραγματοποιεί παραδόσεις καθημερινά ή εφόσον αυτό δεν καθίσταται εφικτό τρεις (3) φορές την εβδομάδα, Δευτέρα, Τετάρτη και Παρασκευή, σύμφωνα με παραγγελία της αρμόδιας Υπηρεσίας για το Δήμο και τα Νομικά Πρόσωπα μετά την υπογραφή της σχετικής σύμβασης.

Η αρμόδια κάθε φορά Υπηρεσία, στην παραγγελία της προς τον ανάδοχο, θα καθορίζει την ποσότητα του φρέσκου παστεριωμένου γάλακτος με πλήρη λιπαρά (λιπαρά 3,5) και την ποσότητα του ημιαποβουτυρωμένου γάλακτος (λιπαρά 1,5%) που θα πρέπει να παραδίδεται κάθε φορά.

Επισημαίνεται ότι κατόπιν συνεννόησης με την αρμόδια κάθε φορά Υπηρεσία θα καθορίζονται οι περίοδοι που θα πραγματοποιούνται οι παραδόσεις, καθώς για παράδειγμα οι παιδικοί σταθμοί κλείνουν στις διακοπές Χριστουγέννων, Πάσχα και τον μήνα Αύγουστο και ως εκ τούτου δεν θα παραδίδεται γάλα στις ανωτέρω περιόδους.

**ΑΡΘΡΟ 4ο**

**Γενικές απαιτήσεις από τους προμηθευτές**

Το προς προμήθεια είδος θα πρέπει να πληρεί τις εκάστοτε ισχύουσες κτηνιατρικές, αγορανομικές, κοινοτικές και υγειονομικές διατάξεις περί παραγωγής, συσκευασίας και μεταφοράς τροφίμων (π.χ. Κώδικας τροφίμων και ποτών, εγκύκλιοι ΕΦΕΤ).

Ο προμηθευτής θα πρέπει να διαθέτει σύστημα διαχείρισης ασφάλειας τροφίμων για τους χώρους παραγωγής, επεξεργασίας, αποθήκευσης, διακίνησης και εμπορίας των χορηγούμενων ειδών. Σε περίπτωση που ο προμηθευτής δεν είναι παραγωγός θα πρέπει να δηλώνεται ο αντίστοιχος παραγωγός, ο όποιος θα πρέπει να διαθέτει σύστημα διαχείρισης ασφάλειας τροφίμων.

Ο προσφέρων πρέπει, να επισυνάψει στην συγκεκριμένη ενότητα της τεχνικής προσφοράς τους και τα αντίστοιχα πιστοποιητικά σειράς ISO: Οι προμηθευτές ή/και παραγωγοί των προϊόντων να κατέχουν πιστοποίηση (σε ισχύ για όλη τη διάρκεια της σύμβασης) βάσει τα πρότυπα Διαχείρισης Ποιότητας ΙSΟ 9001:2008 ή ΙSΟ 22000:2005 ή ΕΛΟΤ 1416.

Οι φυσικές ιδιότητες του κάθε είδους πρέπει να είναι όπως ορίζει ο Κώδικας Τροφίμων και Ποτών. Οι μικροβιολογικές ιδιότητες του κάθε είδους πρέπει να είναι σύμφωνα με τις απαιτήσεις τις ισχύουσας νομοθεσίας.

Ο ανάδοχος είναι υποχρεωμένος να αντικαταστήσει ΑΜΕΣΑ κάθε προϊόν σε περίπτωση που αυτό είναι αντισυμβατικό (π.χ. όταν έχει παρέλθει η ημερομηνία λήξης ή αχρηστευθεί για λόγους που οφείλονται σε κακή ποιότητα ή κρυφό ελάττωμα ή σε κατασκευαστική ατέλεια ή υπέστει ταλαιπωρία κατά τη μεταφορά του), χωρίς καμία άλλη αποζημίωση.

Ο προμηθευτής υποχρεούται για τα παρακάτω:

α. Να εξασφαλίζει έγκαιρα, τις απαραίτητες για την κάλυψη των αναγκών ποσότητες, στα είδη που θα του ζητούνται.

β. Να δέχεται τον έλεγχο των οργάνων της Υπηρεσίας και των εντεταλμένων κρατικών οργάνων, για διαπίστωση της ποιότητας, της ποσότητας και της προελεύσεως των ειδών.

Ο ανάδοχος θα είναι αποκλειστικός υπεύθυνος (ποινικά και αστικά) έναντι του προσωπικού του για κάθε ατύχημα που τυχόν θα συμβεί κατά την εκτέλεση της σύμβασης.

Επίσης ο προμηθευτής ευθύνεται απεριόριστα για κάθε περίπτωση που θα προκληθεί ατύχημα, από αμέλεια του προσωπικού του σε οιονδήποτε.

**ΑΡΘΡΟ 5ο**

**Αναπροσαρμογή τιμών προσφοράς**

Οι τιμές προσφοράς σε καμία αναπροσαρμογή δεν υπόκειται για οποιοδήποτε λόγο ή αιτία, αλλά παραμένουν σταθερές και αμετάβλητες μέχρι το τέλος της συμβατικής χρονικής περιόδου. Οι δε προσφορές θα ισχύουν και θα δεσμεύουν τους προσφέροντες έως και ένα χρόνο της επομένης της ημερομηνίας του διαγωνισμού.

**ΑΡΘΡΟ 6ο**

**Εγγύηση καλής εκτέλεσης**

Ο ανάδοχος υποχρεούται να καταθέσει εγγυητική καλής εκτέλεσης ίση προς 4% της αξίας της σύμβασης χωρίς το Φ.Π.Α.

Η εγγύηση επιστολή καλής εκτέλεσης θα πρέπει να κατατεθεί πριν την υπογραφή της σύμβασης ή κατά την υπογραφή αυτής. Η εγγυητική επιστολή καλής εκτέλεσης θα πρέπει να είναι συνταγμένη κατά τον τύπο που ισχύει στο Δημόσιο. Εγγυητικές επιστολές που καθορίζουν διάρκεια ισχύος ή χρονολογία λήξης δεν θα γίνονται δεκτές.

Η εγγύηση καλής εκτέλεσης επιστρέφεται στον προμηθευτή μετά την οριστική ποσοτική και ποιοτική παραλαβή των υλικών.

**ΑΡΘΡΟ 7ο**

**Κυρώσεις για εκπρόθεσμη παράδοση**

1. Αν το υλικό φορτωθεί παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου της παράτασης που χορηγήθηκε, σύμφωνα με το άρθρο 206 του Ν.4412/2016, όπως τροποποιήθηκε με το άρθρο 104 του Ν. 4782/2021, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα. (άρθρο 207 παρ. 1 του Ν.4412/2016, όπως τροποποιήθηκε από την περίπτ. 43 του άρθρου 22 του Ν. 4441/16).

2. Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που παραδόθηκαν εκπρόθεσμα επηρεάζουν τη χρησιμοποίηση των υλικών που παραδόθηκαν εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών. (άρθρο 207 παρ.2 Ν.4412/2016)

3. Κατά τον υπολογισμό του χρονικού διαστήματος της καθυστέρησης για φόρτωση παράδοση ή αντικατάσταση των υλικών, με απόφαση του αποφαινομένου οργάνου, ύστερα από γνωμοδότηση του αρμοδίου οργάνου, δεν λαμβάνεται υπόψη ο χρόνος που παρήλθε πέραν του εύλογου, κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται, αντίστοιχα, ο χρόνος φόρτωσης - παράδοσης. (άρθρο 207 παρ.3 του Ν.4412/2016)

4. Εφόσον ο προμηθευτής έχει λάβει προκαταβολή, εκτός από το προβλεπόμενο κατά τα ανωτέρω πρόστιμο, καταλογίζεται σε βάρος του και τόκος επί του ποσού της προκαταβολής, που υπολογίζεται από την επόμενη της λήξης του συμβατικού χρόνου, μέχρι την προσκόμιση του συμβατικού υλικού, με το ισχύον κάθε φορά ανώτατο όριο του ποσοστού του τόκου υπερημερίας. (άρθρο 207 παρ.4 του Ν.4412/2016)

5. Η είσπραξη του προστίμου και των τόκων επί της προκαταβολής γίνεται με παρακράτηση από το ποσό πληρωμής του προμηθευτή ή, σε περίπτωση ανεπάρκειας ή έλλειψης αυτού, με ισόποση κατάπτωση της εγγύησης καλής εκτέλεσης και προκαταβολής αντίστοιχα, εφόσον ο προμηθευτής δεν καταθέσει το απαιτούμενο ποσό. (άρθρο 207 παρ.5 του Ν.4412/2016)

6. Σε περίπτωση ένωσης οικονομικών φορέων, το πρόστιμο και οι τόκοι επιβάλλονται αναλόγως σε όλα τα μέλη της ένωσης. (άρθρο 207 παρ.6 του Ν.4412/2016)

**ΑΡΘΡΟ 8ο**

**Προσωρινή και οριστική παραλαβή**

1. Η παραλαβή των υλικών θα γίνει από τις επιτροπές της παραγράφου 3 του άρθρου 221, περί οργάνων διενέργειας διαδικασιών ανάθεσης και εκτέλεσης δημοσίων συμβάσεων, σύμφωνα με την παρ. 1 του άρθρου 208 του Ν.4412/2016, όπως τροποποιήθηκε με το άρθρο 105 του Ν. 4782/2021.

2. Η διαδικασία παραλαβής καθορίζεται στο άρθρο 208 του Ν.4412/2016, όπως τροποποιήθηκε με το άρθρο 105 του Ν. 4782/2021.

**ΑΡΘΡΟ 9ο**

**Κρατήσεις**

Τον προμηθευτή βαρύνουν εξ' ολοκλήρου κάθε νόμιμη ή νέα κράτηση άγνωστη μέχρι σήμερα, που θα εμφανισθεί κατά το διάστημα από την σύνταξη της παρούσας μελέτης μέχρι την ημερομηνία ολοκλήρωσής της προμήθειας. Ο Φ.Π.Α. βαρύνει τον Δήμο.

**ΑΡΘΡΟ 10ο**

**Επίλυση διαφορών**

Οι διαφορές που θα εμφανισθούν από την εφαρμογή της παρούσης προμήθειας θα επιλύονται σύμφωνα με τα οριζόμενα στο Ν.4412/2016, όπως τροποποιήθηκε με το Ν. 4782/2021.

**ΑΡΘΡΟ 11ο**

**Συσκευασία-και αποθήκευση προμηθευόμενου γάλακτος**

1. Το προς προμήθεια γάλα θα πρέπει να είναι συσκευασμένο σε συσκευασίες εγκεκριμένες σύμφωνα με την ισχύουσα νομοθεσία, (άρθρα 9 και 85 του Κώδικα Τροφίμων & Ποτών).

2. Η συσκευασία δεν θα πρέπει να απελευθερώνει ποσότητα στοιχείων στο γάλα που θα ήταν δυνατόν να θέσει σε κίνδυνο την ανθρώπινη υγεία ή να αλλοιώσει τη σύσταση του γάλακτος.

3. Η συσκευασία του γάλακτος θα είναι του 1 lt.

4. Στη συσκευασία πρέπει να αναγράφονται όλες οι προβλεπόμενες από τη νομοθεσία ενδείξεις, το σήμα καταλληλότητας του προϊόντος καθώς και η διάρκεια και θερμοκρασία συντήρησης.

5. Ο προμηθευτής θα διαθέτει τον κατάλληλο εξοπλισμό για την διατήρηση και μεταφορά του προϊόντος (φορτηγά ψυγεία κ.τ.λ.). **Ο προμηθευτής υποχρεούται να τοποθετήσει ψυγείο ή ψυγεία στο αμαξοστάσιο (Λακωνίας και Μεγάλου Αλεξάνδρου), συνολικής χωρητικότητας μεγαλύτερη κατά 50% της μέσης ημερησίας ποσότητας παράδοσης για την φύλαξη και διατήρηση του προϊόντος.**Επίσης ο προμηθευτής υποχρεούται να τοποθετήσει ψυγεία και σε όσους χώρους των σημείων παράδοσης του υποδείξει ο Δήμος.

Ο προμηθευτής πρέπει να εγγυάται την καλή συντήρηση του προϊόντος στα ψυγεία αυτά.

6. Ο προμηθευτής υποχρεούται επίσης να προβαίνει σε τακτική συντήρηση των ψυγείων αυτών (σε τριμηνιαία κατ’ ελάχιστον βάση που θα αποδεικνύεται με σχετικό έγγραφο που θα συντάσσεται και θα συνυπογράφεται από συντηρητή και ορισμένο υπάλληλο της υπηρεσίας). Η χρέωση της συντήρησης θα γίνεται με δαπάνη του προμηθευτή.

7. Ο προμηθευτής επίσης αποδέχεται ότι σε περίπτωση βλάβης θα οφείλει να αντικαθιστά το ψυγείο που έχει βλάβη με άλλο ψυγείο. Η δαπάνη αντικατάστασης θα βαρύνει τον προμηθευτή.

8. Το προϊόν συντηρούμενο στην προβλεπόμενη θερμοκρασία ψύξης για διάρκεια από την ημερομηνία παρασκευής του έως την ημερομηνία λήξεώς του δεν πρέπει να παρουσιάζει αλλοιώσεις περιεχομένου ή συσκευασίας οι οποίες οφείλονται σε μικροβιακές ή ενζυματικές διεργασίες.

9. Οι φορτοεκφορτώσεις θα γίνονται από προσωπικό του προμηθευτή.

**Άρθρο 12ο**

**Εργαστηριακές εξετάσεις**

Εάν η Επιτροπή Παραλαβής θελήσει, πριν την οριστική παραλαβή, μπορεί να ζητήσει από τον προμηθευτή να διενεργηθούν μικροβιολογικές και χημικές εξετάσεις προκειμένου να διαπιστωθεί ότι οι μικροβιολογικοί παράγοντες και η χημική σύσταση του υπό προμήθεια γάλακτος είναι σύμφωνα με την ισχύουσα νομοθεσία. Το δικαίωμα αυτό το διατηρεί και κατά τη διάρκεια ισχύος της σύμβασης.

Τα έξοδα του εργαστηριακού ελέγχου θα βαρύνουν τον προμηθευτή.

**Άρθρο 13ο**

**Παρακολούθηση παρασκευής**

Ο Δήμος μπορεί να παρακολουθεί την όλη επεξεργασία, με επιτροπή από ειδικούς στον τόπο παρασκευής. Η δαπάνη για τη μετάβαση και παρακολούθηση της όλης επεξεργασίας παρασκευής βαρύνει τον υποψήφιο προμηθευτή.

**Άρθρο 14ο**

**Ατύχημα και ζημιές**

Ο ανάδοχος δεν τελεί σε σχέση «προστήσεως» προς τον εργοδότη και ευθύνεται προσωπικά αυτός και μόνο σε όλη τη διάρκεια εκτέλεσης της σύμβασης, για αποζημιώσεις για ζημιές που θα προκληθούν από τον ίδιο τον ανάδοχο, το πάσης φύσεως προσωπικό του, τα μεταφορικά του μέσα, τα μηχανήματα, τα εργαλεία κλπ. σε πρόσωπα ή σε ξένη ιδιοκτησία και σε έργα του Δημοσίου, των δήμων, ή τρίτων, αποκλειόμενης ρητά και απόλυτα κάθε ευθύνης του Δήμου Διονύσου.

|  |  |  |
| --- | --- | --- |
| Συντάχθηκε | Ελέγχθηκε,  Η Προϊστάμενη | Θεωρήθηκε,  Ο Δ/ντής |
|  |  |  |
| Ραφτοπούλου Γαρυφαλλιά | Κανλή Ειρήνη | Λιούτας Γεώργιος |

|  |  |
| --- | --- |
| Στοιχεία προσφέρουσας Εταιρίας  (επωνυμία, διεύθυνση, κλπ) | Προς τον Δήμο ΔΙΟΝΥΣΟΥ  Ημερομηνία: \_\_/\_\_/2023 |

**Οικονομική προσφορά- ΥΠΟΔΕΙΓΜΑ**

**«Προμήθεια φρέσκου παστεριωμένου γάλακτος για χορήγηση στους δικαιούχους εργαζόμενους του Δήμου Διονύσου και των Ν.Π.Δ.Δ. του Δήμου Διονύσου χρονικό διάστημα δώδεκα (12) μηνών από την υπογραφή της σύμβασης»**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ (ΛΙΤΡΑ)** | **ΤΙΜΗ/ΛΙΤΡΟ**  **(€)** | **ΔΑΠΑΝΗ**  **(€)** |
| 1 | ΦΡΕΣΚΟ ΑΓΕΛΑΔΙΝΟ ΓΑΛΑ ΠΛΗΡΕΣ (3,5%ΛΙΠΑΡΑ) Ή ΗΜΙΑΠΟΒΟΥΤΥΡΩΜΕΝΟ (1,5% ΛΙΠΑΡΑ) ΣΥΜΦΩΝΑ ΜΕ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΤΗΣ ΜΕΛΕΤΗΣ | ΣΥΣΚΕΥΑΣΙΑ ΕΝΟΣ (1) ΛΙΤΡΟΥ | **99.000** |  |  |
|  |  |  |  | **ΦΠΑ 13% (€)** |  |
|  |  |  |  | **ΣΥΝΟΛΟ ΜΕ ΦΠΑ 13% (€)** |  |

Η συνολική τιμή της προφοράς μας ανέρχεται στα

………………………………………………………………………………………………………………………………………. ευρώ.

(*Σημείωση προς προμηθευτές: να αναγραφεί εδώ ολογράφως η τιμή της προσφοράς.*)

Ο προσφέρων